Poc després de la tornada al Regne Unit, Bax es va casar amb Elsita Nebot -una amiga de la infància- el gener de 1911. Es van establir en Bushy Park Road, Rathgar, Dublín. Aquí, el germà de Bax, Clifford, els va introduir en el cercle intel·lectual que es reunia a casa del poeta, pintor i místic George William Russell. Aleshores Bax ja havia publicat algun dels seus poemes i històries curtes a Dublín, i en el cercle era conegut simplement pel pseudònim Dermot O'Byrne (possiblement es va inspirar en una reanomenada família de músics tradicionals de Donegal). Amb el nom de Dermot O'Byrne, Bax era conegut especialment per "Seafoam and Firelight", publicat a Londres per "The Orpheus Press" el 1909, i nombroses històries curtes i poemes publicats en diferents mitjans de comunicació de Dublín. Va ser a casa de Russel on va conèixer al republicà irlandès Patrick Pearse. Segons Bax es portaven molt bé, i encara que només es veiessin una vegada, l'execució de Pearse després de l'Alçament de Pasqua de 1916, el va moure a compondre diversos laments. Els més coneguts són "In Memorian Patric Pearse" (1916), que Bax li dedicaria com ‘I gCuimhne ar Phádraig Mac Piarais'.